
Așadar, România nu are de dat niciun șfanţ celor de la Gabriel Resources (RMGC), așa cum am preconizat 
aici și la tv în nenumărate rânduri. 

Dimpotrivă, canadienii cu cianura și cu mituirea politicienilor și a presei trebuie să restituie României costuri 
legale de cca 10 milioane de dolari. 

Politicieni idioţi, miniștri bâlbâiţi, premieri agramaţi și președinți abulici — plimbăreţi s-au perindat pe la tv şi ne- 
au anunţat invariabil că avem cu siguranţă de plată continente de despăgubiri acestor canadieni impostori 
care intenționau să transforme un munte de 360 de ha într-un lac de cianură. Minim un miliard, maxim 6,7 
miliarde de dolari ziceau. 

Chiar și aseară, la tv, un ministru de profesie preot care se crede finanţist spunea că nu are altă strategie 
decât să le ceară canadienilor o păsuire... Că el ştie sigur că tre' să plătim minim un miliard de dolari și că se 


așteaptă ca arbitrajul de la Washington să ne oblige și la redeschiderea minei în favoarea canadienilor cu 


Premierul — nepereche din Buzău avea de gând să organizeze un referendum la care să ne întrebe dacă la 
Roșia Montană vrem un munte sau un lac de cianură pe locul muntelui. Și dacă vulpile politice pot zburda în 
liniște în politica înaltă a statului purtând ţanţoșe covrigi de Buzău în coadă. 

lar televiziunile, acele minunate instituţii care au fost mereu miluite de RMGC cu bani de “publicitate” și cu bani 
publici de “știri” pozitive despre covrig și război, au depășit absurdul și gradul de abjecţie din plandemie. 

la-ţi văzut, i-aţi auzit. 

Aveaţi aproape toţi convingerea că vom achita canadienilor 6,7 miliarde de dolari, ba chiar că le vom da gratis 
aurul și metalele rare de la Roșia Montană, în valoare de 140 de miliarde de dolari. La fel cum aveați 
convingerea că din covrig se moare instant și sigur, mai rău ca din cancer. Aveţi acum un motiv suplimentar să 
nu vă mai uitaţi la “realizările” lor, unde sunt mereu prezenţi generalii pricepuţi la apelul bocancilor și gargaragii 
experți în știința întoarcerii ciorapilor pe dos ca să fie utilizabili 2 săptămâni la rând. 

De ce acest jenant efort? 

Pentru că lumea trebuia pregătită pentru ipoteza unei dări în plată: domne, nu avem 6,7 miliarde de dolari, dar 
uite, îţi oferim licenţa și dreptul de exploatare pe mina de aur. Gratuit. Fii și tu băiet de salon și nu ne mai 
executa silit... 

Demisii? Cenușă în cap? 

Nu. Nu veţi vedea asta. 

Veţi vedea, în schimb, discursuri despre stabilitate. 

Despre care stabilitate? 

Despre stabilitatea acestor nătărăi și netrebnici. 

